
	DĖL INFORMACIJOS PATEIKIMO 



	Lietuvos Respublikos ekonomikos ir inovacijų ministerija (toliau – ministerija), siekdama geriau pasirengti galimai antrajai COVID-19 pandemijos bangai, svarsto galimybę atnaujinti skatinamąją finansinę priemonę „Paskolos labiausiai nuo COVID-19 nukentėjusioms įmonėms“. Norėdama užtikrinti, kad valstybės biudžeto lėšos būtų panaudotos tikslingai, o priemonė įgyvendinta efektyviai ir būtų skirta įmonėms, kurios labiausiai nukentėjo ir kurioms reikia valstybės pagalbos, norime išanalizuoti duomenis apie nuo COVID-19 nukentėjusių įmonių būklę, ypač duomenis apie jų apyvartos kritimą. 
Todėl prašome nurodyti, kiek Jūsų asociacijoje yra narių, kurių įmonių apyvarta 2020 m. II ir III ketvirtį dėl COVID-19 protrūkio nukrito iki 30 proc., nuo 30 proc. iki 50 proc. ir daugiau kaip 50 proc. Norėtume sužinoti įmonių, patyrusių tokius apyvartos kritimus, skaičių, taip pat būtų vertinga, jei informaciją apie įmones galėtumėte išskaidyti į grupes pagal mažas, vidutines ir dideles įmones. Taip pat prašome nurodyti, kiek iš minėtų apyvartos kirtimą patyrusių įmonių dar nėra gavusios paramos pagal minėtą priemonę. Informacijos lauksime iki 2020 m. spalio 13 dienos.  
Dėkojame už bendradarbiavimą. 


Ekonomikos ir inovacijų viceministrė			                              Jekaterina Rojaka

